cyanic-selkie/wikianc huggingface dataset:
হারং হুরং
হারং-হুরং (সিলেটি:ꠢꠣꠞꠋ ꠢꠥꠞꠋ) হচ্ছে বাংলাদেশের সিলেট অঞ্চলের একটি প্রাচীন সুড়ঙ্গের নাম। হারং-হুরং শব্দ দুটি সিলেটি প্রাচীন আঞ্চলিক ভাষার শব্দ। সিলেটি ভাষায় ‘হারং’ শব্দের অর্থ হচ্ছে সাঁকো বা বিকল্প পথ আর ‘হুরং’ মানে ‘সুড়ঙ্গ’। অর্থাৎ ‘হারং হুরং’ শব্দ দ্বারা বিকল্প সুড়ঙ্গ পথ বোঝায়। কথিত আছে যে, ১৩০৩ সালে রাজা গৌড় গৌবিন্দ যখন হজরত শাহজালাল (র.)-এর সিলেট আগমনের খবর পান, তখন তার সৈন্যবাহিনীসহ পেঁচাগড় গিরিদুর্গের এই সুড়ঙ্গপথ দিয়ে পালিয়ে যাওয়ার পর নিরুদ্দেশ হয়ে যান।
ব্যুৎপত্তি
হুরং হলো সুড়ঙ্গ শব্দের সিলেটি অপভ্রংশ এবং সিলেট ও সুনামগঞ্জের অনেক এলাকায় সাঁকো অর্থেই হারং শব্দটি ব্যবহার হয়ে থাকে। সুতরাং সাঁকো বলতে যদি প্রতিবন্ধকতা ডিঙিয়ে কোন আড়াআড়ি বা বিকল্প পথ বোঝানো হয়, তাহলে হারং-হুরং অর্থ হবে কোথাও যাবার বিকল্প সুড়ঙ্গ পথ। এই সুড়ঙ্গটিকে বাগানের লোকেরা গৌর গবিন্দ রাধা গুহা নামে চিনে; যেখানে প্রতি শনি এবং মঙ্গলবার পূজা দেয়া হয়।
অবস্থান
উপমহাদেশের প্রথম বাণিজ্যিক চা বাগান মালনীছড়ার গহীনে ‘হারং হুরং’ সুড়ঙ্গ অবস্থিত। হারং হুরং সুড়ঙ্গটি তেলাহাটির দক্ষিণে হিলুয়াছড়া চা বাগানের ১৪নং সেকশনের পাশে অবস্থিত।
ইয়ান কলকুহন
ইয়ান আলেকজান্ডার কলকুহন, কিউএসএম (Ian Colquhoun; জন্ম: ৮ জুন, ১৯২৪ - মৃত্যু: ২৬ ফেব্রুয়ারি, ২০০৫) ওয়েলিংটনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, ডানহাতে ব্যাটিং করে কার্যকরী ভূমিকা পালন করেছিলেন ইয়ান কলকুহন।
শৈশবকাল
গ্ল্যাডিস ও ক্যাম্পবেল আলেকজান্ডার কলকুহন দম্পতির সন্তান ছিলেন ইয়ান কলকুহন। রঙ্গোতাই কলেজে অধ্যয়ন করেন। এরপর ওয়েলিংটন টিচার্স কলেজ ও ডুনেডিন টিচার্স কলেজে পড়াশোনা করেছিলেন তিনি।
প্রথম-শ্রেণীর ক্রিকেট
১৯৫৩-৫৪ মৌসুম থেকে ১৯৬৩-৬৪ মৌসুম পর্যন্ত ইয়ান কলকুহনের প্রথম-শ্রেণীর খেলোয়াড়ী জীবন চলমান ছিল। এগারো মৌসুম সেন্ট্রাল ডিস্ট্রিক্টসের সাথে যুক্ত থাকেন। প্রায়শঃই দ্রুতগতিসম্পন্ন বোলারের বল রক্ষাকল্পে স্ট্যাম্পের পিছনে দণ্ডায়মান থাকতেন।
বেশ বয়স নিয়ে ২৯ বছর বয়সে প্রথম-শ্রেণীর ক্রিকেটে যাত্রা শুরু করেন ইয়ান কলকুহন। উইকেট-রক্ষণে বিশ্বস্তভাবে দায়িত্ব পালনসহ নিচেরসারিতে ডানহাতে কার্যকরী ব্যাটিংশৈলী উপস্থাপনায় তৎপরতা দেখান। সেন্ট্রাল ডিস্ট্রিক্টসের পক্ষে প্রথম খেলেন। এক বছর পর নিউজিল্যান্ড দলের পক্ষে টেস্ট খেলার জন্যে মনোনীত হন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ইয়ান কলকুহন। ১১ মার্চ, ১৯৫৫ তারিখে ডুনেডিনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৫ মার্চ, ১৯৫৫ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
অবসর
১৯৬৩-৬৪ মৌসুম পর্যন্ত সেন্ট্রাল ডিস্ট্রিক্টসের পক্ষে ইয়ান কলকুহন তার উইকেট-রক্ষণ কর্ম চালিয়ে যান। এরপর প্রথম-শ্রেণীর ক্রিকেট থেকে অবসর গ্রহণ করেন। ক্রিকেট খেলা থেকে অবসর গ্রহণের পর টেস্ট দল নির্বাচকের ভূমিকায় অবতীর্ণ হয়েছিলেন তিনি। ১৯৮৯ থেকে ১৯৯১ সাল পর্যন্ত নিউজিল্যান্ড ক্রিকেট বোর্ডের সভাপতি হন। এছাড়াও, ১৯৫২ থেকে ১৯৫৩ সাল পর্যন্ত মানাওয়াতু’র সদস্যরূপে হক কাপে অংশ নিয়েছিলেন।
ব্যক্তিগত জীবন
পালমারস্টন নর্থ বয়েজ হাই স্কুলে শিক্ষকতা পেশায় ৩৬ বছর কর্মরত ছিলেন ও অল ব্ল্যাকসদেরকে রাগবি খেলায় অনুশীলন করাতেন। জনসেবায় অনবদ্য ভূমিকা রাখার প্রেক্ষিতে কুইন্স সার্ভিস পদকে ভূষিত হন।
ব্যক্তিগত জীবনে বিবাহিত ছিলেন ইয়ান কলকুহন। ১৯৪৯ সালে বেটি এলেন পেটলি নাম্নী এক রমণীর পাণিগ্রহণ করেন। ৮ জুন, ১৯২৪ তারিখে ৮০ বছর বয়সে ওয়েলিংটনের পারাপারাউমু বীচ এলাকায় ইয়ান কলকুহনের দেহাবসান ঘটে। এ সময় তিনি নিউজিল্যান্ড-অস্ট্রেলিয়ার মধ্যকার একদিনের আন্তর্জাতিক খেলা দেখছিলেন। তার শবানুষ্ঠানে সহস্রাধিক লোকের অংশগ্রহণ ছিল।
দাহিয়া কালবী
দাহিয়া কালবী (আরবী: دحية الكلبي,উর্দূ: دحیہ کلبی পুরো নাম: দাহিয়া ইবনে খলিফা) প্রসিদ্ধ সাহাবী ছিলেন। তিনি ইসলামের প্রথম সাহাবীদের মধ্যে একজন। তিনি সর্বপ্রথম নবী মুহাম্মদের সাথে ‍ওহুদের যুদ্ধে অংশগ্রহন করেন। ইবনে হাজার আসক্বালানী বলেন, তিনি খন্দকের যুদ্ধে সর্বপ্রথম অংশগ্রহন করেন।
বংশধারা
দাহইয়া ইবনে খলিফা ইবনে ফারওয়া ইবনে ফুযালা ইবনে ইবেন যাইদ ইবনে ইমরাউল কায়েস ইবনে খাযরাজ ইবনে মানাত ইবনে আমের ইবনে বকর ইবনে আমের আল-আকবার ইবনে আউফ ইবনে উযরা ইবনে যাইদ আল-লাত ইবনে রফীদা ইবনে সাওর ইবনে কালব।
জন্ম
তিনি হিজরী পূর্ব ৩০ সাল/৫৯২খ্রিস্টাব্দে দাওমাতাল জান্দালে জন্মগ্রহন করেন।
ইসলাম গ্রহণ
তিনি হিজরতের পূর্বে প্রথম ইসলাম গ্রহনকারীদের মধ্যে অন্যতম। তিনি দাওমাতুল জান্দাল থেকে মুহাম্মাদের ইসলাম প্রচার করার কথা শুনে ভ্রমণ করে মক্কায় আসেন এবং ইসলাম ধর্ম গ্রহণ করেন। তারপর আবার নিজ এলাকায় ফিরে যায়। সেখানে ইসলামের দাওয়াত দিতে থাকে। তৃতীয় হিজরীতে তিনি দাওমাতুল জান্দার থেকে মদীনায় হিজরত করেন।
ইসলাম প্রচারে প্রেরণ
৬ষ্ঠ হিজরীতে দাহিয়া কালবীকে দাওমাতুল জানদালের কালব গোত্রসহ গোত্রের কাছে ইসলামের দাওয়াত দেওয়ার জন্য পাঠান।
নবী মুহাম্মাদ তাকে দুই বার রোমের বাদশা হিরাক্লিয়াসের কাছে পাঠান। ১ম বার ৭ম হিজরীর রবিউল আওয়াল মাসে। ২য় বার নবম হিজরীর রজব মাসে।
দাহিয়া কালবীর বোনের বিবাহ
নবী মুহাম্মাদ দাহিয়া কালবীর বোন শারাফ বিনতে খলিফাকে বিবাহ করেছিলেন কিন্তু তাদের মধ্যে সহবাস হয় নি।
দাহিয়া কালবীর বেশে জিবরাইল
জিবরাইল প্রায় সময় দাহিয়া কালবীর বেশে নবী মুহাম্মাদের কাছে আসতেন। মাঝে মাঝে আগুন্তক কোনো ব্যক্তির বেশেও আসতেন।
জিবীকা নির্বাহ
তিনি ধনী ব্যবসায়ী ছিলেন, ব্যবসা করে জীবিকা নির্বাহ করতেন।
মৃত্যু
৫০হিজরী/৬৬১খ্রিস্টাব্দে সিরিয়ার দামেস্কে মৃত্যুবরণ করেন। তাকে মাযযাহ নামক স্থানে দাফন করা হয়। এখনো তার কবর সেখানে রয়েছে।
ফেনেক শেয়াল
ফেনেক শেয়াল বা মরু শেয়াল এক ধুরনের ছোট ক্রেপাসকুলার প্রাণী। সাহারা মরুভূমিতে এই শেয়াল পাওয়া যায়। উত্তর আফ্রিকার জলহীন অঞ্চলে এটি অভিযোজিত হয়েছে। এই প্রাণী পোষ মানে। এই শেয়াল আলজেরিয়ার জাতীয় প্রাণী।এই প্রাণীর আয়ু ১২ বছর । এই প্রাণী ঈগল পেচার শিকার হয়।
আকার
এর ওজন ১ কেজির মত। এটি ৮ ইনচি লম্বা।
খাদ্য
এই প্রাণী সর্বভুক।
জনন
এই প্রাণী জানুয়ারীর দিকে মিলিত হয়। জন্ম হয় মার্চের দিকে।
এসজিআর ১৯০০+১৪
এসজিআর ১৯০০+১৪ হলো একটি সফট গামা রিপিটার যা প্রায় ২০,০০০ আলোক-বর্ষ দূরে আকিলা নক্ষত্রমন্ডলে অবস্থিত। একে ম্যাগনেটারের উদাহরণ হিসেবে ধরা হয়।
১৯৯৮ সালের ২৭ আগস্ট, নক্ষত্রটি হতে একটি তীব্র গামা রশ্মি বিস্ফোরণ শনাক্ত হয়; এর কিছুক্ষণ বাদে, আকাশের এই অঞ্চলে একটি নতুন রেডিও উৎসের আবির্ভাব ঘটে। আনুমানিক ২০,০০০ আলোক বর্ষের একটি বিশাল দূরত্ব সত্ত্বেও বিস্ফোরণটি পৃথিবীর বায়ুমন্ডলে বড় রকমের প্রভাব ফেলে। আয়ন্মন্ডলের পরমাণুগুলি, যেগুলি সাধারণত দিনের বেলায় সূর্যের বিকিরণে আয়নিত থাকে কিন্তু রাতে পূনর্মিলিত হয়ে নিরপেক্ষ হয়ে যায়, রাতের বেলায় দিনের বেলার কাছাকাছি পরিমাণে আয়নিত হয়ে যায়। রসি এক্স-রে টাইমিং এক্সপ্লোরার, একটি এক্স-রে স্যাটেলাইট, এই বিস্ফোরণের সময় এর সবচেয়ে শক্তিশালী সংকেত গ্রহণ করে, যদিও এটি তখন আকাশের অন্যদিকে মুখ করে ছিলো, এবং সাধারণভাবে, বিকিরণটি প্রতিহত হওয়ার কথা ছিলো।
দ্য ফাইটার
দ্য ফাইটার (The Fighter) ডেভিড ও. রাসেল পরিচালিত ২০১০ সালের মার্কিন জীবনীভিত্তিক ক্রীড়াধর্মী নাট্য চলচ্চিত্র। এতে শ্রেষ্ঠাংশে অভিনয় করেছেন মার্ক ওয়ালবার্গ (তিনি এই চলচ্চিত্রটি প্রযোজনাও করেছেন), ক্রিশ্চিয়ান বেল, অ্যামি অ্যাডামস ও মেলিসা লিও। চলচ্চিত্রটির গল্প পেশাদার মুষ্টিযোদ্ধা মিকি ওয়ার্ড (ওয়ালবার্গ) ও তার সৎ বড় ভাই ডিকি একলান্ডকে (বেল) ঘিরে আবর্তিত হয়। অ্যাডামস মিকির বান্ধবী শার্লিন ফ্লেমিং এবং লিও মিকি ও ডিকির মা অ্যালিস একলান্ড-ওয়ার্ড চরিত্রে অভিনয় করেন। চলচ্চিত্রটি একলান্ড-ওয়ার্ড পরিবারকে কেন্দ্র করে নির্মিত হাই অন ক্র্যাক স্ট্রিট: লস্ট লাইভস ইন লোয়েল শীর্ষক ১৯৫৫ সালের একটি প্রামাণ্যচিত্র থেকে অনুপ্রাণিত।
মুক্তি
চলচ্চিত্রটির প্রচারণার স্বার্থে ২০১০ সালের নভেম্বর মাসে মার্ক ওয়ালবার্গ স্পোর্টস ইলাস্ট্রেটেড ও মেন্‌স ফিটনেস এবং ক্রিশ্চিয়ান বেল এস্কোয়ার সাময়িকীর প্রচ্ছদে আবির্ভূত হন। চলচ্চিত্রটি দেশব্যাপী মুক্তির একদিন পূর্বে ২০১০ সালের ৯ই নভেম্বরে ম্যাসাচুসেট্‌সের লোয়েলে চলচ্চিত্রটির অগ্রিম দাতব্য প্রদর্শনী অনুষ্ঠিত হয়।
হোম মিডিয়া
২০১১ সালের ১৫ই মার্চ মার্কিন যুক্তরাষ্ট্রে দ্য ফাইটার চলচ্চিত্রটির ব্লু-রে/ডিভিডি/ডিজিটার কপির সম্মিলিত প্যাক এবং আদর্শ ডিভিডি প্রকাশিত হয়।
১৭০৪
১৭০৪ গ্রেগরীয় বর্ষপঞ্জির একটি অধিবর্ষ।
দেভি এপাসি
দেভি রজের্স এপাসি এমবোকা (Devis Epassy; জন্ম: ২ ফেব্রুয়ারি ১৯৯৩; দেভি এপাসি নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে গ্রিক ক্লাব ওএফআই ক্রিট এবং ক্যামেরুন জাতীয় দলের হয়ে গোলরক্ষক হিসেবে খেলেন।
২০১২–১৩ মৌসুমে, ফরাসি ক্লাব রেনে বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; রেনে বি-এর হয়ে মাত্র এক মৌসুমে ১১ ম্যাচে অংশগ্রহণ করার পর ২০১৩–১৪ মৌসুমে তিনি লরিয়াঁ বি-এ যোগদান করেছেন। লরিয়াঁ বি-এ মাত্র এক মৌসুম অতিবাহিত করার পর স্পেনীয় ক্লাব গিহুয়েলোর সাথে চুক্তি স্বাক্ষর করেছেন, যেখানে তিনি ১২ ম্যাচে অংশগ্রহণ করেছেন। পরবর্তীকালে, তিনি আভ্রঁশ, এপিনাল, লেভাদিয়াকোস এবং লামিয়ার হয়ে খেলেছেন। ২০২১–২২ মৌসুমে, তিনি লামিয়া হতে গ্রিক ক্লাব ওএফআই ক্রিটে যোগদান করেছেন।
এপাসি ২০২১ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
আন্তর্জাতিক ফুটবল
২০২১ সালের ৮ই জুন তারিখে, ২৮ বছর, ৪ মাস ও ৬ দিন বয়সে, ডান পায়ে ফুটবল খেলায় পারদর্শী এপাসি নাইজেরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৬ নম্বর জার্সি পরিধান করে খেলেছিলেন। ম্যাচটি ০–০ গোলে ড্র করেছিল। ক্যামেরুনের হয়ে অভিষেকের বছরে এপাসি সর্বমোট ৫ ম্যাচে অংশগ্রহণ করেছেন।
এপাসি ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।
আলেকজান্ডার লুকাশেঙ্কো
তার রাজনৈতিক কর্মজীবনের আগে, লুকাশেঙ্কো একটি রাষ্ট্রীয় খামারের ( সোভখোজ ) পরিচালক হিসাবে কাজ করেছিলেন এবং সোভিয়েত বর্ডার ট্রুপস এবং সোভিয়েত সেনাবাহিনীতে কাজ করেছিলেন।
লুকাশেঙ্কো সোভিয়েত ইউনিয়নের বিলুপ্তির পরে বেলারুশের মূল শিল্পগুলির রাষ্ট্রীয় মালিকানা অব্যাহত রেখেছিলেন এবং সোভিয়েত যুগের গুরুত্বপূর্ণ প্রতীকবাদ বজায় রেখেছিলেন, যা 1995 সালের একটি বিতর্কিত গণভোটের পরে গৃহীত সেনাবাহিনীর কোর্ট এবং বেলারুশের জাতীয় পতাকায় দেখা যায় বাইলোরুশিয়ান এসএসআর এর। একই গণভোটের পরে, লুকাশেঙ্কোকে বেলারুশের সুপ্রিম সোভিয়েতকে বরখাস্ত করার ক্ষমতা সহ আরও ক্ষমতা দেওয়া হয়েছিল এবং 1996 সালে আরেকটি গণভোট লুকাশেঙ্কোকে ক্ষমতা আরও একীভূত করার অনুমতি দেয়। রাশিয়ান ভাষাকেও বেলারুশিয়ান ভাষার মতো একই মর্যাদা দেওয়া হয়েছিল, এবং রাশিয়ার সাথে অর্থনৈতিক সম্পর্ক জোরদার করা হয়েছিল, যা রাশিয়ার সাথে ইউনিয়ন রাজ্যের সৃষ্টির দিকে পরিচালিত করেছিল, যা বেলারুশিয়ানদের অবাধে রাশিয়ায় ভ্রমণ, কাজ এবং অধ্যয়নের অনুমতি দেয়। যাইহোক, রাশিয়ার সাথে সম্পর্ক সবসময় তার আমলে মসৃণভাবে চলে না, যেমন দুধ যুদ্ধের সময়।
লুকাশেঙ্কো একটি কর্তৃত্ববাদী সরকারের প্রধান এবং নিজেকে ইউরোপের "শেষ স্বৈরশাসক" হিসাবে উল্লেখ করেছেন। আন্তর্জাতিক পর্যবেক্ষকদের দ্বারা নির্বাচন অবাধ ও সুষ্ঠু বলে বিবেচিত হয় না, সরকার বিরোধীদের দমন করা হয়, এবং গণমাধ্যম স্বাধীন নয়, যার ফলে লুকাশেঙ্কো এবং অন্যান্য বেলারুশিয়ান কর্মকর্তাদের উপর নিষেধাজ্ঞা আরোপ করা হয়। দেশের ২০২০ সালের রাষ্ট্রপতি নির্বাচনে তার বিতর্কিত বিজয় ভোট কারচুপির ব্যাপক অভিযোগের দিকে পরিচালিত করে, যা তার শাসনামলে সবচেয়ে বড় সরকার বিরোধী বিক্ষোভকে দৃঢ়ভাবে প্রসারিত করে। প্রতিদ্বন্দ্বিতাপূর্ণ নির্বাচনের পর, লুকাশেঙ্কোকে ইউনাইটেড কিংডম, ইউরোপীয় ইউনিয়ন বা মার্কিন যুক্তরাষ্ট্র বেলারুশের বৈধ প্রেসিডেন্ট হিসেবে স্বীকৃতি দেয়নি।
পুতলাবাই
পুতলাবাই ভোসলে মারাঠা সাম্রাজ্যের অধিষ্ঠাতা ছত্রপতি শিবাজীর মহারাজের তৃতীয় রানী ছিলেন। তিনি পালকার পরিবারের সদস্য ছিলেন এবং ১৬৫৩ সালে শিবাজি মহারাজের সাথে তিনি বিবাহবন্ধনে আবদ্ধ হন। শিবাজী মহারাজের জীবিত স্ত্রীদের মধ্যে পুতলাবাই ছিলেন সবচেয়ে বয়স্ক। তার কোন সন্তান ছিলনা। শিবাজীর মহারাজের মৃত্যুর পর তিনি তার স্বামীর সাথে একই চিতায় সতী হয়েছিলেন।
পুতলাবাইয়ের ভ্রাতা ছিলেন নেতাজি পালকর। পুতলাবাই ছিলেন ছত্রপতি শিবাজীর মহারাজের অনুগত সহধর্মিণী। বলা হয় শিবাজীর মহারাজ যে স্বরাজ্য সৃষ্টির ব্রত নিয়েছিলেন তাকে কার্যকরী করতে তার স্ত্রী পুতলাবাই সাহেবার অমূল্য অবদান ছিল।
পরবর্তীকালে শিব রায়া(ছত্রপতি শিবাজীর মহারাজ) -এর আদেশ অনুসারে তিনি তিনি স্বরাজ্যের শাসনভার ছত্রপতি সম্ভাজী মহারাজের হাতে তুলে দেন।
পুতলাবাই মহারাজকে অত্যন্ত ভালবাসতেন। মহারাজের মৃত্যুর পর তিনি গভীরভাবে শোকাহত হয়ে পড়েন ও একাকী হয়ে পড়েন। কথিত আছে মহারাজের মৃত্যুর পর তিনি সতী হন। আবার ভিন্নমতে এও বলা হয় যে মহারাজার মৃত্যুর মাত্র ৮৫ দিন পরে ২৭ জুন ১৬৮০ সালে তিনি দেহ রাখেন।
বিনোদনের জগতে
ছত্রপতি শিবাজীর মহারাজের জীবনীর উপর ভিত্তি করে অনেক ছায়াছবি, দূরদর্শন ধারাবাহিক ও নাটিকা প্রস্তুত হয়েছে যাতে পুতলাবাই এক গুরুত্বপূর্ণ চরিত্র। অভিনেত্রী সামাইরা গুজর জনপ্রিয় দূরদর্শন ধারাবাহিক রাজা শিবছত্রপতি -তে পুতুলবাই চরিত্রে অভিনয় করেছেন। শিবাজী মহারাজের জীবনীর উপর ভিত্তি করে রচিত আরেকটি দূরদর্শন ধারাবাহিক বীর শিবাজি -তে পুতুলবাই চরিত্রে অভিনয় করেছেন অভিনেত্রী স্মিতা শেওয়ালে। অভিনেত্রী পল্লবী বৈদ্য স্বরাজ্যরক্ষক সম্ভাজি ধারাবাহিকে পুতলাবাই চরিত্রে অভিনয় করেছিলেন। স্বরাজ্য জননী জিজামাতা ধারাবাহিকে পুতলাবাই চরিত্রে অভিনয় করেছেন অভিনেত্রী সায়ালি সুনীল।
সি. টি. পালানিচামি
'''চোলন সি. টি. পালানিচামি''' একজন ভারতীয় রাজনীতিবিদ এবং করাইকুডি আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।
২০১৬ সালের নির্বাচনে এই আসন থেকে কে. আর. রামস্বামী জিতেছিল।
নিত্যানন্দ সাহা
নিত্যানন্দ সাহা  (আরও বলা হয় এ.এন.এ. সাহা ও এন.এন. সাহা)  মুজিবনগর সরকারের ও বর্তমান বাংলাদেশের রাষ্ট্রীয় মনোগ্রাম বা সিলমোহরের নকশাকার ও একজন মুক্তিযোদ্ধা। থাম্ব|বাংলাদেশ সরকার কর্তৃক ব্যবহৃত সিলমোহর। থাম্ব| [[বাংলাদেশী পাসপোর্ট|বাংলাদেশি পাসপোর্টের সামনের প্রচ্ছদে সরকারী সিল লিখিত আছে।]]
খলনায়ক (১৯৯৬-এর চলচ্চিত্র)
খলনায়ক হল মনতাজুর রহমান আকবর রচিত ও পরিচালিত ১৯৯৬ সালের বাংলাদেশী মারপিঠধর্মী চলচ্চিত্র। এতে নাম ভূমিকায় অভিনয় করেছেন মান্না, এবং অন্যান্য ভূমিকায় অভিনয় করেছেন চম্পা ও রাজীব। ছবিটি ১৯৯৬ সালের ১৪ই জুন বাংলাদেশে মুক্তি পায়।
সঙ্গীত
খলনায়ক চলচ্চিত্রের সুর ও সঙ্গীত পরিচালনা করেছেন আলী আকরাম শুভ ও গানের কথা লিখেছেন মনিরুজ্জামান মনির।
কাস্তেল গান্দোলফো
thumb|right|400px|কাস্তেল গান্দোলফো শহর এবং আলবানো হ্রদের দৃশ্য কাস্তেল গান্দোলফো (ইতালীয় ভাষায়: Castel Gandolfo) ইতালির লাৎজিও প্রদেশের একটি ছোট শহর যা রাজধানী রোম থেকে প্রায় ১৫ মাইল দক্ষিণ-পূর্বে অবস্থিত। স্থানীয় কাস্তেল্লি রোমানি উপভাষায় একে শুধু কাস্তেল্লো নামে ডাকা হয়। শহরটির অবস্থান আলবান পর্বতমালায় এবং এখান থেকে আলবানো হ্রদ দেখা যায়। উল্লেখ্য আলবানো হ্রদ আলবান পর্বতমালার কাভো পাহাড়ের পাদদেশে অবস্থিত একটি আগ্নেয় সংঘর্ষ হ্রদ। শহরটি পোপের গ্রীষ্মকালীন বাসস্থান হিসেবে সুপরিচিত। এর জনসংখ্যা আনুমানিক ৮৮৩৪। এক সময় এটি ভোটের মাধ্যমে ইতালির সবচেয়ে সুন্দর শহরগুলোর একটি হিসেবে নির্বাচিত হয়েছিল।
শহরের আবাসিক এলাকার অনেকাংশই আলবানো হ্রদের কূল ঘেঁষে গড়ে উঠেছে। এর মধ্যে রয়েছে অষ্টাদশ শতকে নির্মীত অনেক গ্রীষ্মকালীন বাসস্থান এবং বিলাসবহুল কুটির। রোম অলিম্পিকের সময় নৌকা বাইচ প্রতিযোগিতাটি যেখান থেকে নিয়ন্ত্রণ করা হয়েছিল সেই স্তাদিও ওলিম্পিকো এখনও এই শহরে সংরক্ষিত আছে।
এছাড়া এখানে বেশ কিছু প্রত্নতাত্ত্বিক নিদর্শন রয়েছে। যেমন, অনেক আগে আলবানো হ্রদের পাশে নির্মীত একটি জল-প্রবেশমুখ, এটি দিয়ে হ্রদের পানির উচ্চতা নিয়ন্ত্রণ করা হয় এবং আশপাশের কৃষি জমিতে সেচের পানি সরবরাহ করা হয়। একে জল-প্রকৌশলের গুরুত্বপূর্ণ একটি নিদর্শন হিসেবে গণ্য করা হয়। কাস্তেল গান্দোলফোতে আরও রয়েছে দোমিশিয়ানের বাড়ির ধ্বংসাবশেষ। কাস্তেল্লি রোমানির স্থানীয় উদ্যানের অংশ হিসেবেই এই শহরকে গণ্য করা হয়। এছাড়া অনেক শৈল্পিক গুরুত্বও আছে শহরটির। যেমন, ভিল্লানোভার সাধু টোমাসের গির্জা যার নকশা করেছিলেন প্রখ্যাত ইতালীয় ভাস্কর জান লোরেনৎসো বের্নিনি।
কোমোডো ড্রাগন
কমোডো ড্রাগন (ভারানাস কোমোডোয়েনসিস) হলো বিশ্বের সবচেয়ের বড় গুই সাপ যা ইন্দোনেশিয়ান দ্বীপপুঞ্জ কোমোডো, রিনকা, ফ্লোরেস, এবং গিলি মোটাং। পূর্বে পাওয়া যায়। এদের অন্য নাম ভারাণ। এই প্রাণী ইন্দোনেশিয়া জাতীয় প্রাণীদের অন্যতম। এর আকার ৩ মিটারের কাছাকাছি লম্বা হয়, ওজন প্রায় ৭০ কিলোগ্রাম পর্যন্ত হয়। এরা আঞ্চলিক পাখি, অমেরুদণ্ডী ও স্তন্যপায়ী প্রাণী আহার হিসেবে গ্রহণ করে থাকে। মৃত জীবজন্তু এদের প্রিয় খাবার। এই প্রাণীর লালা বিষাক্ত এবং এদের কামড়ে আহত প্রাণী মারা যেতে পারে। এরা সাধারণত মে ও আগস্ট মাসে মিলনের পর সেপ্টেম্বর মাসে এরা ডিম পাড়ে।এটি হলো বিশ্বের বৃহত্তম জীবিত টিকটিকি। এগুলি তাদের বিশাল আকার, সমতল মাথা, ধনুক পা এবং দীর্ঘ, ঘন লেজ দ্বারা চিহ্নিত করা হয়। নামটি গুজব থেকে এসেছে যে একটি ড্রাগনের মতো প্রাণী ইন্দোনেশীয় দ্বীপ কামোডোতে বাস করত। সান দিয়েগো চিড়িয়াখানা অনুসারে কোনও পশ্চিমা বিজ্ঞানী ১৯২১ অবধি কোনও কমোডো ড্রাগন দেখতে পাননি। স্থানীয় লোকেরা তাদের "ওরা" বা "স্থল কুমির" বলে ডাকে। ১৯৮০ সালে, ইন্দোনেশিয়া কোমোডো ড্রাগন এবং তার আবাসস্থল রক্ষার জন্য কমোডো ন্যাশনাল পার্ক প্রতিষ্ঠা করেছিল। 700০০ বর্গমাইলের মাইলের এই আশ্রয় কমলা পায়ে স্ক্রাব পাখি এবং তিমুর হরিণের মতো প্রজাতিরও রয়েছে, তেমনি একটি সমৃদ্ধ সামুদ্রিক পরিবেশ তিমি, ডলফিন, সমুদ্র কচ্ছপ, হাঙ্গর, প্রবাল, স্পঞ্জস, মন্টা রে এবং আরও অনেক কিছুকে সমর্থন করে এক হাজার প্রজাতির মাছের চেয়েও বেশি কমোডো ন্যাশনাল পার্কে এখন ইউনেস্কোর ওয়ার্ল্ড হেরিটেজ সাইটটি পোচিং প্রতিরোধে টহল স্থাপন করেছে। এটি প্রজাতি সম্পর্কে সচেতনতা এবং এটির সুরক্ষার গুরুত্ব তৈরি করতে স্থানীয় সম্প্রদায়ের সাথেও কাজ করে।
কমোডো ড্রাগনের একটি পুরুষের গড় আকার 8 থেকে ৯ ফুট এবং ওজন প্রায় ২০০ পাউন্ড। মহিলা ৬ ফুট (১.৮ মি) পর্যন্ত বৃদ্ধি পায়।
কমডোস নীল, কমলা, সবুজ এবং ধূসর সহ বিভিন্ন ধরনের রঙে আসে। তাদের ত্বক রুক্ষ এবং টেকসই, অস্টিওডার্মস নামক হাড়ের প্লেটগুলির সাথে শক্তিশালী। তাদের দীর্ঘ নখর এবং একটি বৃহত পেশী লেজ রয়েছে।
কোমোডোর ভাল দৃষ্টি রয়েছে; স্মিথসোনিয়ান চিড়িয়াখানা অনুযায়ী তারা ৯৮৫ ফুট (৩০০ মিটার) পর্যন্ত দূরে অবধি দেখতে পাবে। তারা দ্রুত হয়। তারা সংক্ষিপ্তভাবে ১৩ মাইল (২০ কিলোমিটার) চলতে পারে তবে স্টিলথ দ্বারা শিকার করা পছন্দ করে - শিকার তাদের পথ অতিক্রম না করা পর্যন্ত কয়েক ঘণ্টা অপেক্ষা করে।তাদের গন্ধ অনুভূতি হলো তাদের প্রাথমিক খাদ্য সনাক্তকারী। স্মিথসোনিয়ান চিড়িয়াখানার মতে, কমোডো ড্রাগনরা সাপের মতো বাতাসের নমুনা দেওয়ার জন্য তাদের কাঁটাযুক্ত জিহ্বা ব্যবহার করে এবং তারপর জিহ্বাকে তাদের মুখের ছাদে স্পর্শ করে, যেখানে বিশেষ অঙ্গগুলি বায়ুবাহিত অণুগুলির বিশ্লেষণ করে। বাম জিহ্বার ডগায় যদি আরও ঘন "গন্ধ" থাকে তবে ড্রাগন জানে যে তাদের শিকার বাম দিক থেকে কাছে আসছে। আবাস
কোমোডোস খুব বিরল এবং কেবল পাঁচটি দ্বীপে বন্যে পাওয়া যায়: কমোডো, রিঙ্কা, গিলি মন্টাং এবং গিলি দাসামির লেজার সুন্দা দ্বীপপুঞ্জ - সমস্ত কোমোডো জাতীয় উদ্যানের মধ্যে - এবং ফ্লোরেস দ্বীপ, যেখানে কমোডো অবাধে বিচরণ করে।টিকটিকি আবাসস্থলটি গ্রীষ্মমণ্ডলীয় শুকনো বন থেকে একটি সাভান্না অবধি একটি মরশুম বনের বন হতে পারে। তারা যেখানেই থাকুক না কেন, কমোডো চরম উত্তাপ পছন্দ করে। এটি সাধারণত ৯৫ ডিগ্রি ফারেনহাইট (৩৫ ডিগ্রি সেলসিয়াস) প্রায় ইন্দোনেশিয়ার দ্বীপপুঞ্জে ৭০ শতাংশ আর্দ্রতার সাথে থাকে বলে সান দিয়েগো চিড়িয়াখানায় জানানো হয়েছে।
কোমোডোসের দ্বৈত উদ্দেশ্যমূলক বাড়ি রয়েছে। রাতে উষ্ণ থাকার জন্য, তারা নীচে নীচে থাকার জন্য বারো তৈরি করে বা সন্ধান করে দিনের বেলা একই বুড়ো তাদের শীতল রাখে। কোমোডো ড্রাগনগুলি মাংসাশী, মানে তারা মাংস খায়। এরা এমন মারাত্মক শিকারি যে তারা খুব বড় শিকার খেতে পারে, যেমন মহিষ, হরিণ, ছাগল, বুনো শূকর এবং এমনকি মানুষ। তারা আরও ছোট ড্রাগন খাওয়া হবে। ন্যাশনাল জিওগ্রাফিকের মতে তারা একটি খাওয়ালে তাদের দেহের ওজনের ৮০ শতাংশ খেতে পারে। কমোডোর শিকারকে মেরে ফেলার এক অনন্য উপায় রয়েছে। প্রথমত, এটি প্রবাহিত হয় এবং এর বিশাল পা দিয়ে শিকারটিকে ধাক্কা দেয়। তারপরে তারা তাদের তীক্ষ্ণ, সিরাটেড দাঁত ব্যবহার করে - যা অনেকটা হাঙরের মতো তাদের শিকারকে ছিন্নভিন্ন করে দেয়। যদি শিকারটি পালিয়ে যায় তবে এটি রক্তের বিষক্রিয়ার ২৪ ঘণ্টার মধ্যে মারা যাবে কারণ ন্যাশনাল জিওগ্রাফিকের মতে কমোডোর লালাতে ৫০ টি স্ট্রোক ব্যাকটিরিয়া রয়েছে। এর দুর্দান্ত গন্ধের সাথে, কমোডো মৃত প্রাণীটি খুঁজে বের করবে এবং তার খাবার শেষ করবে।
সান দিয়েগো চিড়িয়াখানার মতে, সাম্প্রতিক গবেষণায় দেখা গেছে যে কোমোডো ড্রাগন তাদের লালাজনিত কারণে বিষাক্ত, এ জাতীয় সিদ্ধান্ত নেওয়ার আগে আরও অধ্যয়ন করা দরকার।কমোডো ড্রাগন সাধারণত সঙ্গমের মরসুমের বাইরে একাকী হয়ে থাকে। পুরুষরা একটি অঞ্চল রক্ষণাবেক্ষণ এবং প্রতিরক্ষা এবং প্রতিদিন ১.২ মাইল (২ কিলোমিটার) পর্যন্ত টহল দেয়। কমোডো ড্রাগন মে এবং আগস্টের মধ্যে সঙ্গী করে এবং মহিলারা সেপ্টেম্বর মাসে প্রায় ৩০ টি ডিম দেয়।
কোমোডো ড্রাগনের মায়েরা শিকারীদের বিভ্রান্ত করার জন্য এবং তার ডিমগুলি সুরক্ষিত রাখার জন্য পোঁতা বাসাও তৈরি করবে। তারপরে তিনি প্রায় তিন মাস ধরে আঙুরের আকারের ডিম ছড়িয়ে দেবেন। এই গ্রুপের ডিমকে ক্লাচ বলে।
মহিলা কোমোডো ড্রাগনে কুমারী জন্ম দিতে পারে। এর অর্থ হলো ডিম ফুটাবার জন্য তাদের কোনও ডিমের সার দেওয়ার জন্য পুরুষের প্রয়োজন হয় না। বিপরীত লিঙ্গের সাহায্য ছাড়াই সন্তানসন্ততি তৈরি করা হয় অজাতীয় প্রজনন কোমোডো ড্রাগন উভয়ই যৌন এবং যৌনজীবনের মাধ্যমে পুনরুত্পাদন করতে পারে।
স্মিথসোনিয়ান চিড়িয়াখানার মতে বাবা-মায়েরা নতুনভাবে ছিটানো কমোদোদের যত্ন নেওয়ার কোনও প্রমাণ নেই। জন্মের সময়, শিশুর ড্রাগনগুলি কেবল ১২ ইঞ্চি (৩০ সেন্টিমিটার) দীর্ঘ হয়। তাদের বাচ্চা ফোটার সাথে সাথেই বাচ্চারা পালিয়ে যাবে এবং তাদের মা বা অন্য কোমোডোসের দ্বারা খাওয়া এড়াতে গাছে উঠবে। সান দিয়েগো চিড়িয়াখানা অনুযায়ী, যখন তাদের বয়স ৪ বছর হবে এবং প্রায় ৪ ফুট (১.২ মিটার) হবে, তখন কম বয়সী কমোডোস নেমে এসে মাটিতে বাস করবে। যারা বেঁচে থাকে তারা দীর্ঘ জীবনের প্রত্যাশায় থাকতে পারে। একটি কমডো ৩০ বছরেরও বেশি সময় বেঁচে থাকতে পারে। কোমোডো ড্রাগন হলো এক প্রজাতির মনিটর টিকটিকি, যা আফ্রিকা এবং এশিয়া জুড়ে পাওয়া যায় সরীসৃপ। ইন্টিগ্রেটেড ট্যাক্সোনমিক ইনফরমেশন সিস্টেমের (আইটিআইএস) অনুসারে কোমোডো ড্রাগনগুলির শ্রেণীবিন্যাসটি হলো: কিংডম: অ্যানিমালিয়া সাবকিংডম: বিলেটেরিয়া ইনফ্রাকিংডম: ডিউটারোস্টোমিয়া ফিলাম: কোর্ডটা সাবফিলিয়াম: ভার্টেবার্টা ইনফ্রাফিলিয়াম: গনাথোস্টোমাটা সুপারক্লাস: টেট্রাপোডা ক্লাস: রেপটিলিয়া অর্ডার: স্কোয়ামাতা সাবর্ডার: অটারচোগ্লোসা a     পরিবার: বারাণিদেয় জেনাস এবং প্রজাতি: ভ্যারানাস কমডোনেসিস
যদিও অযৌন প্রজনন মহিলা কোমোডো ড্রাগনগুলিকে তাদের জনসংখ্যা - একটি বিবর্তনীয় সুবিধা পুনরায় পূরণ করতে দেয়, এটির একটি উল্লেখযোগ্য অসুবিধা রয়েছে: এই প্রজনন প্রক্রিয়াটি কেবল পুত্রদের মধ্যেই আসে। জনসংখ্যার মধ্যে অন্যান্য স্ত্রীলোকের ঘাটতি প্রজনন প্রজননের প্রমাণ নিয়েছে। বাড়ি থেকে দূরে সরে যাওয়ার সরীসৃপের অনীহা ইস্যুটিকে আরও বাড়িয়ে তোলে প্রজাতির জনসংখ্যা হ্রাস ও খণ্ডিত হওয়ার কারণে।
কমোডো ড্রাগনের বেঁচে থাকার জন্যও মানুষ একটি হুমকি তৈরি করেছে। লোকে এটি অন্য ব্যবহারের জন্য পরিষ্কার করার জন্য কমোডো ড্রাগনের বাসস্থান পুড়িয়ে ফেলেছে, যখন শিকারীরা এই সরীসৃপ এবং এর শিকারকে লক্ষ্য করে। পর্যটকরাও খাদ্য হ্যান্ডআউট সরবরাহ করে এবং ড্রাগনের ‘সঙ্গম প্রক্রিয়া’কে ব্যাহত করে Indonesia যা ইন্দোনেশিয়া সরকারকে কমোডো দ্বীপকে সাময়িকভাবে বন্ধ করার বিষয়টি বিবেচনা করতে বাধ্য করেছিল, যেগুলির মধ্যে তারা বেশিরভাগের সন্ধান পেয়েছিল, পর্যটনকে। তবে পর্যটকরা সংরক্ষণ প্রচেষ্টাতেও গুরুত্বপূর্ণ, যেহেতু তারা অর্থনৈতিক উত্সাহ হিসাবে স্থানীয়দের কমোডো ড্রাগনকে রক্ষা করতে সহায়তা করে। ইন্টারন্যাশনাল ইউনিয়ন ফর কনজার্ভেশন অব নেচারের হলো হুমকী প্রজাতির রেড লিস্টের মতে, কমোডো ড্রাগনটি বিপন্ন নয়, তবে এটি দুর্বল হিসাবে বিবেচিত হয়। ওয়ার্ল্ড অ্যানিমেল ফাউন্ডেশন বন্যের কমডোসের সংখ্যা ৬,০০০ বলে অনুমান করে। এই জনসংখ্যা দ্বীপপুঞ্জগুলির মধ্যে বিভক্ত, কমোডোতে ১,৭০০, রিঙ্কায় ১,৩০০, গিলি মোটাঙে ১০০ এবং ফ্লোরসে প্রায় ২,০০০ রয়েছে। এগুলি কমোডো জাতীয় উদ্যানের মধ্যে সুরক্ষিত। একটি চিড়িয়াখানার ফ্যাক্ট শিট অনুসারে, ১৯৯২ সালে কমোডো ড্রাগনরা ইন্দোনেশিয়ার বাইরে প্রথমবারের মতো স্মিথসোনিয়ান চিড়িয়াখানায় এসেছিল। চিড়িয়াখানাটি জানিয়েছে যে চারটি খপ্পর ধরেছে এবং ৫৫ টি বংশধর এখন বিশ্বজুড়ে ৩০ টিরও বেশি চিড়িয়াখানায় বসবাস করছে।
পশতু ভাষা
পশ্‌তু ইন্দো-ইউরোপীয় ভাষা-পরিবারের ইরানীয় শাখার একটি ভাষা। আফগানিস্তান এ প্রায় ১০ লক্ষ লোক এই ভাষায় কথা বলে। এরা প্রায় সবাই পশতুন জাতির লোক। পাকিস্তানে আরও প্রায় ৯৫ লক্ষ লোক পশতু ভাষায় কথা বলেন।
শিক্ষা ও ব্যবহার
পশতুন জাতির রাজনৈতিক প্রভাবের কারণে দারি-মাধ্যমের স্কুলগুলিতেও পশতু ভাষা একটি অবশ্যপাঠ্য বিষয়। আফগান সরকার প্রশাসনেও পশতু ভাষা ব্যাপকভাবে ব্যবহার করা হয়। তবে এই পৃষ্ঠপোষকতা সত্ত্বেও পশতু ভাষা ব্যবসা ও উচ্চশিক্ষার প্রধান ভাষা হিসেবে দারিকে প্রতিস্থাপন করতে পারেনি। আফগানিস্তানের বাইরে পাকিস্তানে অনেক পশতুভাষী লোক বসবাস করলেও সেখানে পশুতু ভাষার কোনো সরকারি মর্যাদা নেই এবং স্কুলেও এটিকে শেখানো হয় না। পাকিস্তানের পশতু ছেলেমেয়েরা উর্দুতে পড়াশোনা করে।
পি. পালানিয়াপ্পন
'''পি. পালানিয়াপ্পন''' একজন ভারতীয় রাজনীতিবিদ ও উচ্চশিক্ষার প্রাক্তন মন্ত্রী এবং বিধানসভার সদস্য। তিনি পপিরড্ডিপট্টি আসন থেকে তামিলনাড়ু বিধানসভার সদস্য নির্বাচিত হয়েছিলেন। তিনি আম্মা মাক্কাল মুন্নেত্র কড়গম পার্টির উপ-সাধারণ সম্পাদকও ছিলেন।
মুখ্যমন্ত্রী এডাপাদি কে. পলানিস্বামীর সমর্থন প্রত্যাহার করে এবং বিদ্রোহী নেতা টিটিভি ধীনাকরণের অনুগত হয়ে তাঁর দল আম্মা মাক্কাল মুন্নেত্র কড়গমে যোগ দিয়েছিলেন বলে ১৮ সদস্যের মধ্যে তিনিও একজন ছিলেন যাদের স্পিকার পি. ধনপাল অযোগ্য ঘোষণা করেছিলেন।
সিরিন বিনতে শামউন
সিরিন বিনতে শামউন প্রথম জীবনে ছিলেন একজন মিসরীয় কিবতি খ্রিস্টান। রাজা মুকাওকিস ৬২৮ খ্রিস্টাব্দে সিরিন বিনতে শামউন এবং তার বোন মারিয়া কিবতিয়াকে নবী মুহাম্মাদ (ছাল্লাল্লাহু আলাইহি ওয়া সাল্লাম)-এর কাছে উপহার হিসেবে প্রেরণ করেন। তারা দু'জনই তখন ইসলাম গ্রহণ করেন।  ইসলামের মহাকবি হাসসান বিন সাবিতের সঙ্গে তার বিবাহ হয়। তাদের এক পুত্রের নাম আব্দুর রহমান ইবন হাসসান।
আর. পেরুমল
'''আর. পেরুমল''' একজন ভারতীয় রাজনীতিবিদ এবং তিনি শ্রীপেরুম্বুদুর নির্বাচনী এলাকা থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।
২০১৬ সালের নির্বাচনে এই আসন থেকে কে.পালানি জিতেছিলেন।
অরুণোদয় মণ্ডল
অরুণোদয় মণ্ডল, যিনি সুন্দরবনের সুজন নামে পরিচিত, ভারতের পশ্চিমবঙ্গের একজন চিকিৎসক। চিকিৎসাক্ষেত্রে অবদানের জন্য ২০২০ সালে তাকে পদ্মশ্রী প্রদান করা হয়েছিল।
জীবনী
অরুণোদয় মণ্ডল উত্তর চব্বিশ পরগণা জেলার বিরাটিতে বসবাস করেন। তিনি বি. সি. রায় শিশু হাসপাতালের ডাক্তার ছিলেন। ১৯৮০ সালে তিনি চাকরি ছেড়ে দেন ও বিরাটিতে নিজ চেম্বারে রোগী দেখা শুরু করেন।
প্রত্যেক শনিবারে অরুণোদয় মণ্ডল উত্তর চব্বিশ পরগণার সাহেবখালি গ্রামে যান। সেখানে যেতে তার সময় লাগে ছয় ঘণ্টা। এরপর, রবিবারে তিনি সেখানে চিকিৎসা সেবা প্রদান করেন। তার রোগীদের ৮০% ই গরিব তিনি তাদের বিনামূল্যে চিকিৎসা ও ওষুধ প্রদান করেন। সারাদিন চিকিৎসা সেবা প্রদান করে রাতে তিনি ফিরে আসেন নিজ বাড়িতে।
এখন পর্যন্ত অরুণোদয় মণ্ডল চার হাজারেরও বেশি মানুষকে চিকিৎসা সেবা প্রদান করেছেন। ২০০০ সালে তিনি সেখানে সুজন নামের একটি দাতব্য চিকিৎসালয় প্রতিষ্ঠা করেন। এছাড়া, তিনি চিকিৎসা শিবির ও রক্তদান শিবিরের আয়োজন করে থাকেন।
২০২০ সালে চিকিৎসাক্ষেত্রে অবদানের জন্য অরুণোদয় মণ্ডলকে পদ্মশ্রী প্রদান করা হয়েছিল।
লুসিয়ান
থাম্ব|319x319পিক্সেল সামসাটার লুসিয়ান সিরিয়ার একজন ব্যঙ্গ সাহিত্য রচয়িতা এবং অলঙ্কারশাস্ত্র পারদর্শী ছিলেন। তিনি হাস্যকর কুসংস্কার, ধর্মীয় গোঁড়ামি এবং ভৌতিক বিশ্বাস নিয়ে ব্যঙ্গ করার জন্য বিখ্যাত ছিলেন। যদিও তার স্বদেশী ভাষা সিরিয়াক ছিল কিন্তু তার যাবতীয় সাহিত্য কর্ম প্রাচীন গ্রীক ভাষায় লিখিত।
এ পর্যন্ত লুসিয়ান এর সম্পর্কে যা কিছু জানা গেছে সবই তার রচনা থেকে। যদিও তার ব্যঙ্গাত্মক রচনা থেকে বেশি কিছু জানা সম্ভব হয়নি। তার 'দ্যা ড্রিম' ভাষণ অনুযায়ী তিনি সিরিয়ার সুদূর রোমান প্রদেশের ইউফ্রেটিস নদীর কিনারে অবস্থিত সামসাটা গ্রামের এক মধ্যবিত্ত পরিবারের ছেলে। যুবক লুসিয়ান তার চাচার কাছে শিক্ষানবিশ ভাস্কর ছিলেন। কিন্তু ভাস্কর্যশিল্পে ব্যর্থ হয়ে লনিয়াতে পালিয়ে যান শিক্ষান্বেষণে।অতঃপর তিনি একজন অস্থায়ী অধ্যাপক হিসেবে পুরো রোম জুড়ে বিভিন্ন বিশ্ববিদ্যালয়ে ভ্রমণ করেন। শিক্ষক হিসেবে যথেষ্ট খ্যাতি এবং সম্পদ অর্জনের পর অবশেষে তিনি এথেন্সে স্থায়ীভাবে বাস করেন প্রায় এক দশকের মতো। এসময় তিনি তার বেশিরভাগ সাহিত্যচর্চা করেছিলেন। শেষ বয়সে তিনি মিশরের একজন উচ্চপদস্থ সরকারী কর্মকর্তা হিসেবে নিয়োগপ্রাপ্ত হন। এরপর ঐতিহাসিক প্রেক্ষাপটে তার আর কোনো তথ্য পাওয়া যায়নি।
লুসিয়ানের রচনাসমূহ বেশ জনপ্রিয় ছিল পুরাকাল থেকে। প্রায় আশিটারও বেশি রচনা এখন পর্যন্ত টিকে আছে এবং তার সমসাময়িক লেখকদের থেকে অধিক মান সম্পন্ন লেখা হিসেবে বিবেচিত। তার সবচেয়ে বিখ্যাত সাহিত্যকর্ম "এ ট্রু স্টোরি" একটি ব্যঙ্গধর্মী রচনা কল্পকাহিনী লেখকদের নিয়ে। এসব কল্পকাহিনী পরবর্তী সময়ে 'সাইন্স ফিকশন' হিসেবে পরিচিত। লুসিয়ান প্রাহসনিক সংলাপ রীতির প্রবর্তক যা কিনা গতানুগতিক প্লেটোনিক ডায়ালগ এর ব্যঙ্গকাব্য। তার সংলাপ "দ্যা লাভার অফ লাইজ" অতিপ্রাকৃতে বিশ্বাসীদের ব্যঙ্গ করে লিখেছিলেন এবং এতে রয়েছে "দ্যা সরচারার্স এপ্রেনটাইস" এর সবচেয়ে পুরাতন সংস্করণ। লুসিয়ান অনেক ব্যঙ্গরচনা লিখেছিলেন চিরাচরিত ঈশ্বর বিষয়ক গল্প নিয়ে। যেমন, "দ্যা ডায়ালগ অফ দ্যা গডস", "ইকারোমেনিপ্পাস", "জিউস রেন্টস", "জিউস ক্যাটেকাইজড" এবং "দ্যা পার্লামেন্টে অফ দ্যা গডস"।
১৭০৫
১৭০৫ গ্রেগরীয় বর্ষপঞ্জির একটি সাধারণ বছর।
স্নায়ুশল্যচিকিৎসা
স্নায়ুশল্যচিকিৎসা বা নিউরোসার্জারি বা নিউরোলজিকাল সার্জারি (neurosurgery বা neurological surgery) চিকিৎসা বিজ্ঞানের একটি বিশেষ শাখা যা মস্তিষ্ক, সুষুম্নাকাণ্ড, প্রান্তীয় স্নায়ু, সেরিব্রোভাসকুলার তন্ত্রসহ স্নায়ু তন্ত্রের বিভিন্ন অসুস্থতার প্রতিকার, রোগনির্ণয়, অস্ত্রোপচার, ও পুনর্বাসন নিয়ে কাজ করে।
শিক্ষা এবং প্রসঙ্গ
বিভিন্ন দেশে, কোনও ব্যক্তির আইনতভাবে স্নায়ুশল্যচিকিৎসা অনুশীলনের জন্য বিভিন্ন প্রয়োজনীয়তা রয়েছে এবং বিভিন্ন পদ্ধতি রয়েছে যার মাধ্যমে তাদের অবশ্যই শিক্ষিত হতে হবে। বেশিরভাগ দেশে, নিউরোসার্জন প্রশিক্ষণের জন্য মেডিকেল স্কুল থেকে স্নাতক হওয়ার পরে সর্বনিম্ন সাত বছর সময় প্রয়োজন।
ইতিহাস
স্নায়ুশল্যচিকিৎসা বা ব্যথার উপশমের উদ্দেশ্যে পরিকল্পিতভাবে মাথায় অস্ত্রোপচার করারর ইতিহাস কয়েক হাজার বছরের পুরোনো। কিন্তু স্নায়ুশল্যচিকিৎসাতে উল্লেখযোগ্য উন্নতি কেবলমাত্র গত একশ বছরের মধ্যেই হয়েছে।
প্রাচীন
প্রস্তর যুগের শেষভাগ থেকে ইনকাদের মধ্যে ট্রেপ্যানেশন বা বার হোল নামে এক ধরনের পদ্ধতির চর্চা দেখা যায়। এ পদ্ধতিতে মস্তিষ্কের কোনো ব্যাধি উপশমে মাথার করোটিতে একটি ছোট ছিদ্র করার মাধ্যমে মস্তিষ্কে অস্ত্রোপচার করার মতো একটি চর্চা থারকার প্রমাণ পাওয়া গেছে। মধ্যযুগীয় সময়ে ৯৩৬ থেকে ১০১৩ সালের দিকে আন্দালুস অঞ্চলে আরব চিকিৎসক আবুল কাসিম আল জাহরাউয়ি মাথার বিভিন্ন জখম, করোটির জখম, সুষুম্নাকাণ্ডের জখম, হাইড্রোসেফ্য|লাস, সাবডুরারল এফিউশন, এবং মাথাব্যধার শল্যচিকিৎসীয় চিকিৎসাপদ্ধতি প্রয়োগ করেছিলেন।
ফ্লোরিডা স্টেট ইউনিভার্সিটি
ফ্লোরিডা স্টেট ইউনিভার্সিটি (ফ্লোরিডা রাজ্য বা এফএসইউ) ফ্লোরিডার টালাহাসির একটি সরকারি গবেষণা বিশ্ববিদ্যালয়। এটি ফ্লোরিডা স্টেট ইউনিভার্সিটি ব্যবস্থার প্রবীণ সদস্য। বিশ্ববিদ্যালয়টি ১৮৫১ সালে প্রতিষ্ঠিত হয় এবং এটি ফ্লোরিডা রাজ্যের উচ্চতর শিক্ষার প্রাচীনতম অবিচ্ছিন্ন স্থানে অবস্থিত।
বিশ্ববিদ্যালয়টিকে "আর ১: ডক্টরাল বিশ্ববিদ্যালয় – খুব উচ্চতর গবেষণা কার্যক্রম" এর মধ্যে শ্রেণীবদ্ধ করা হয়। বিশ্ববিদ্যালয়ে ১৬ টি পৃথক কলেজ এবং ১১০ টিরও বেশি কেন্দ্র, সুবিধা, গবেষণাগার ও প্রতিষ্ঠান রয়েছে, যা পেশাদার বিদ্যালয় কার্যক্রম সহ ৩৬০ টিরও বেশি অধ্যয়নের কার্যক্রম সরবরাহ করে। বিশ্ববিদ্যালয়ের বার্ষিক বাজেট ১.৭ বিলিয়ন ডলারের বেশি এবং বার্ষিক অর্থনৈতিক প্রভাব $১০ বিলিয়ন ডলারেরও বেশি। ফ্লোরিডা স্টেট ফ্লোরিডার একমাত্র জাতীয় গবেষণাগার, জাতীয় উচ্চ চৌম্বকীয় ক্ষেত্র পরীক্ষাগার এবং এটি বাণিজ্যিকভাবে টেকসই অ্যান্টি-ক্যান্সার বিরোধী ড্রাগ ট্যাক্সোলের জন্মস্থান। ফ্লোরিডা স্টেট ইউনিভার্সিটি জন অ্যান্ড ম্যাবল রিংলিং মিউজিয়াম অব আর্ট, ফ্লোরিডার স্টেট আর্ট মিউজিয়াম এবং দেশের অন্যতম একটি বৃহত্তম যাদুঘর/বিশ্ববিদ্যালয় কমপ্লেক্স পরিচালনা করে। বিশ্ববিদ্যালয়টি সাউদার্ন অ্যাসোসিয়েশন অব কলেজ অ্যান্ড স্কুল (এসএসিএস) দ্বারা অনুমোদিত হয়।
ইউএস নিউজ অ্যান্ড ওয়ার্ল্ড রিপোর্ট বিশ্ববিদ্যালয়টিকে ২০২১ সালের জন্য জাতীয় বিশ্ববিদ্যালয় বিভাগে মার্কিন যুক্তরাষ্ট্রের সেরা সরকারি বিশ্ববিদ্যালয় হিসাবে ১৯তম স্থান প্রদান করে।
সাধারণত "ফ্লোরিডা স্টেট সেমিনোলস" ডাক নাম দ্বারা পরিচিত এফএসইউ-এর আন্তঃবিদ্যালয় ক্রীড়া দল, ন্যাশনাল কলেজিয়েট অ্যাথলেটিক অ্যাসোসিয়েশন (এনসিএএ) বিভাগ ১ এবং আটলান্টিক কোস্ট কনফারেন্সে (এসিসি) প্রতিযোগিতা করে। তাদের ১১৩ বছরের ইতিহাসে, ফ্লোরিডা স্টেটের বিশ্ববিদ্যালয় ক্রীড়া দলসমূহ ২০ টি জাতীয় অ্যাথলেটিক চ্যাম্পিয়নশিপ এবং সেমিনোল ক্রীড়াবিদরা ৭৮ টি ব্যক্তিগত এনসিএএ জাতীয় চ্যাম্পিয়নশিপে জয় লাভ করে।
ইতিহাস
ফ্লোরিডা অঞ্চলটি ১৮১৯ সালে অ্যাডামস-অনস চুক্তির একটি উপাদান হিসাবে স্পেন কর্তৃক মার্কিন যুক্তরাষ্ট্রকে প্রদান করা হয়। অঞ্চলটি সাধারনত অপাল্যাচিকোলা বা পরে সুয়ান্নি নদী কর্তৃক পূর্ব ও পশ্চিম অঞ্চলে বিভক্ত হয়। ফ্লোরিডা স্টেট বিশ্ববিদ্যালয় উচ্চতর শিক্ষার ব্যবস্থা তৈরির জন্য ১৮২৩ মার্কিন কংগ্রেস দ্বারা নির্ধারিত একটি পরিকল্পনায় উল্লেখিত হয়। ১৮৩৮ ফ্লোরিডা সংবিধান মৌলিক ব্যবস্থার উল্লেখের মধ্যদিয়ে বিদ্যালয়সমূহের জন্য বরাদ্দকৃত জমি সরবরাহ করে। ফ্লোরিডা ১৮৪৫ সালে মার্কিন যুক্তরাষ্ট্রের ২৭তম রাজ্যে পরিণত হয়, যা ফ্লোরিডায় শিক্ষার বিষয়ে ১৮২৩ সালের কংগ্রেসের সংস্থান ও সংস্থাকে কার্যকর করার অনুমতি প্রদান করে।
পানামা সিটি
মূল বিদ্যায়তন থেকে ১০০ মাইল (১৬০ কিলোমিটার) দূরে অবস্থিত ফ্লোরিডা স্টেট ইউনিভার্সিটি পানামা সিটি ১৯৮০ এর দশকের গোড়ার দিকে কার্যক্রম শুরু করে। সেই থেকে বিদ্যায়তনটি ১৫ টি ব্যাচেলর'স ও ১৯ টি স্নাতক ডিগ্রি কার্যক্রম দ্বারা সমর্থিত প্রায় ১,৫০০ জন শিক্ষার্থীর সাথে বৃদ্ধি লাভ করেছে। এফএসইউ পানামা সিটি ২০০০ সালের শেষের দিকে পুরো সময়ের দিবালক-সময় কার্যক্রমসমূহ সরবরাহ শুরু করে। এই সময়সূচী, সন্ধ্যাবেলা দেওয়া সরবরাহকৃত কার্যক্রমসমূহের সাথে মিলিত, যা এর বিবিধ শিক্ষার্থী জনসংখ্যার চাহিদা মেটাতে কাজ করে। উত্তর উপসাগরের জলের ধারে এবং মেক্সিকো উপসাগর থেকে মাত্র তিন মাইল দূরে অবস্থিত ফ্লোরিডা স্টেট ইউনিভার্সিটি পানামা সিটি বিদ্যায়তনে উচ্চ-বিভাগের অস্নাতক কোর্সের পাশাপাশি কিছু স্নাতক ও বিশেষজ্ঞ ডিগ্রি কার্যক্রম রয়েছে।
আবু উমামাহ আল-বাহিলি
জন্ম ও পরিচয়
আবু উমামা একজন বিশিষ্ট হাদিস বর্ণনাকারী সাহাবা। যিনি মুহাম্মাদ এর মৃত্যু পরবর্তী সময়ে সিরিয়াতে স্থানান্তর হয়ে এবং সেখানে স্থায়ী বাসিন্দা হয়েছিলেন। তিনি আলী -এর সাথে সিফফিনের যুদ্ধে অংশগ্রহণ করেন এবং সিরিয়াতে স্থায়ী হন। সহিহ বুখারি ও মুসলিমের ২৫০ টি হাদিসের সাথে তার সংযুক্ততা পাওয়া যায়।
এস. আব্দুল রহিম
'''এস. আব্দুল রহিম''' একজন ভারতীয় রাজনীতিবিদ এবং ১৪তম তামিলনাড়ু বিধানসভার সদস্য ছিলেন। তিনি আবাদি আসন থেকে সর্বভারতীয় আন্না দ্রাবিড় মুন্নেত্র কড়গম দলের প্রতিনিধিত্ব করেছিলেন।
২০১৬ সালের নির্বাচনে এই আসন থেকে কে. পান্ডিরাজন জিতেছিল।
রাজনৈতিক জীবন
রহিম ১৮ বছর বয়সে সর্বভারতীয় আন্না দ্রাবিড় মুনেত্র কড়গম দলে যোগদান করেছিলেন এবং তিনি দু'বার আবাড়ি পৌরসভার ডেপুটি চেয়ারম্যান হিসাবে দায়িত্ব পালন করেছিলেন।
দার্জিলিং গোর্খা পার্বত্য পরিষদ
দার্জিলিং গোর্খা পার্বত্য পরিষদ (১৯৮৮-২০১২); এটি অল্প কিছুকাল দার্জিলিং গোর্খা স্বশাসিত পার্বত্য পরিষদ নামেও পরিচিত ছিল বা সংক্ষেপে ডিজিএইচসি, ছিল ভারতের পশ্চিমবঙ্গের অবিভক্ত দার্জিলিং জেলার পার্বত্য অঞ্চলের প্রশাসনিক কাজকর্ম পরিচালনার জন্য প্রতিষ্ঠিত একটি আধা-স্বশাসিত সংস্থা। তদনীন্তন দার্জিলিং জেলার দার্জিলিং সদর, কালিম্পং (অধুনা কালিম্পং জেলার অন্তর্গত) ও কার্শিয়াং মহকুমার অন্তর্গত সমগ্র এলাকা এবং শিলিগুড়ি মহকুমার কয়েকটি অঞ্চল ডিজিএইচসি-র এক্তিয়ারভুক্ত ছিল।
প্রেক্ষাপট
সুভাষ ঘিসিঙের নেতৃত্বে গোর্খা ন্যাশানাল লিবারেশন ফ্রন্ট দার্জিলিং পার্বত্য অঞ্চল এবং দার্জিলিং-সন্নিহিত ডুয়ার্স ও শিলিগুড়ি তরাইয়ের কয়েকটি অঞ্চল নিয়ে ভারতীয় রাষ্ট্রব্যবস্থার অধীনে পৃথক গোর্খাল্যান্ড নামে এক রাজ্য স্থাপনের দাবি উত্থাপন করে। ১৯৮৬ থেকে ১৯৮৮ সালের মধ্যে দার্জিলিং পার্বত্য অঞ্চলে এক সহিংস রাজনৈতিক অস্থিরতা দেখা দেয়। এই দাঙ্গায় ১২০০ মানুষ প্রাণ হারান।
প্রতিষ্ঠা
১৯৮৮ সালের ২২ অগস্ট কলকাতায় ভারতের কেন্দ্রীয় সরকার, পশ্চিমবঙ্গ রাজ্য সরকার ও গোর্খা ন্যাশানাল লিবারেশন ফ্রন্টের মধ্যে সাক্ষরিত একটি চুক্তিবলে দার্জিলিং গোর্খা পার্বত্য পরিষদ গঠিত হয়। সকাল দশটার সময় রাজভবনের ব্যাঙ্কোয়েট হলে এই অনুষ্ঠানটি আয়োজিত হয়েছিল। এই ত্রিপাক্ষিক চুক্তির সাক্ষরকারীরা ছিলেন কেন্দ্রীয় স্বরাষ্ট্র সচিব সি. জি. সোমাইহ (ভারতের কেন্দ্রীয় সরকারের পক্ষে), রাজ্য স্বরাষ্ট্র সচিব আর. এন. সেনগুপ্ত (পশ্চিমবঙ্গ সরকারের পক্ষে) ও সুভাষ ঘিসিং (দার্জিলিং জেলার জনসাধারণের প্রতিনিধি গোর্খা ন্যাশানাল লিবারেশন ফ্রন্টের পক্ষে)। তদনীন্তন কেন্দ্রীয় স্বরাষ্ট্র মন্ত্রী বুটা সিং ও পশ্চিমবঙ্গের তৎকালীন মুখ্যমন্ত্রী জ্যোতি বসুও এই চুক্তিপত্রে সাক্ষর করেন।
পশ্চিমবঙ্গ বিধানসভায় পাস হওয়া দার্জিলিং গোর্খা পার্বত্য পরিষদ আইন, ১৯৮৮-এ (১৯৮৮ সালের পশ্চিমবঙ্গ ত্রয়োদশ আইন) ভারতের রাষ্ট্রপতি সম্মতিসূচক সাক্ষরদান করেন এবং ক্যালকাটা গেজেট, এক্সট্রাঅর্ডিনারি অফ ১৫ অক্টোবর ১৯৮৮-এ সেটি প্রথম প্রকাশিত হয়।
মেয়াদকাল
এরপর দার্জিলিং পার্বত্য অঞ্চলের জনসমর্থন বিমল গুরুঙের নেতৃত্বাধীন গোর্খা জনমুক্তি মোর্চার দিকে চলে গেলে ২০০৮ সালের মার্চ মাসে সুভাষ ঘিসিং পদত্যাগ করতে বাধ্য হন। ওই সময় থেকে ২০১২ সালের অগস্ট মাস পর্যন্ত পশ্চিমবঙ্গ সরকার কর্তৃক নিযুক্ত ভারতীয় প্রশাসনিক কৃত্যকের আধিকারিকবৃন্দ ডিজিএইচসি-র প্রশাসক হিসেবে কাজকর্ম পরিচালনা করেন। এই সময়কালের মধ্যে পরিষদে কোনও নির্বাচনও আয়োজিত হয়নি।
গোর্খাল্যান্ড আঞ্চলিক প্রশাসন
২০১১ সালের ১৮ জুলাই দার্জিলিং পার্বত্য অঞ্চলে গোর্খাল্যান্ড আঞ্চলিক প্রশাসন (জিটিএ) গঠনের উদ্দেশ্যে রাজ্য সরকার, কেন্দ্রীয় সরকার ও গোর্খা জনমুক্তি মোর্চার মধ্যে একটি ত্রিপাক্ষিক চুক্তি সাক্ষরিত হয়। আনুষ্ঠানিকভাবে জিটিএ প্রতিষ্ঠার আগে পর্যন্ত একটি প্রশাসক বোর্ডের অধীনে ডিজিএইচসি-র কাজকর্ম চলতে থাকে। এই বোর্ডের সদস্য ছিলেন দার্জিলিং, কার্শিয়াং ও কালিম্পং বিধানসভা কেন্দ্রের তিন বিধায়ক, দার্জিলিঙের জেলাশাসক এবং ডিজিএইচসি-র প্রশাসক। পশ্চিমবঙ্গ বিধানসভা পাস হওয়া একটি আইনবলে ২০১২ সালের অগস্ট মাসে ডিজিএইচসি-র পরিবর্তে দার্জিলিং পার্বত্য অঞ্চলে জিটিএ গঠিত হয়।
খাগড়াঘাট রোড রেলওয়ে স্টেশন
খাগড়াঘাট রোড রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি গুরুত্বপূর্ণ রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
ডাউকি
ডৌকি বা ডাউকি হল ভারতের মেঘালয় রাজ্যের পশ্চিম জৈন্তিয়া পাহাড় জেলায় অবস্থিত একটি শহর।
ভূগোল
এটি, বাংলাদেশ এবং ভারত সীমান্তের মধ্যে অবস্থিত।
সীমান্ত-ফাঁড়ি
বাংলাদেশ এবং ভারতের মধ্যে অল্প ক’টি স্থল সীমান্ত পারাপারের মধ্যে ডাউকি-তামাবিল একটি। এটি মূলত বাংলাদেশে কয়লা ও পাথর পরিবহনের জন্য ব্যবহৃত হয়। পিক-মৌসুমে প্রতিদিন ৫০০ এর মতো ট্রাক এই স্থল বন্দর অতিক্রম করে।
শিলংয়ের বড়বাজার থেকে প্রতিদিন সকালে ডাউকি সীমান্ত ফাঁড়িতে যেতে ভাড়া করে পরিবহন নেয়া যায়। শিলং থেকে ভ্রমণ পথের জন্য বাস সেবাও রয়েছে। অপরদিকে, বাংলাদেশের অভ্যন্তরে  দূরে তামাবিল বাস স্টেশন, যা  দূরে অবস্থিত সিলেট শহরে নিয়মিত বাস সেবা দিয়ে যায়।
ভ্রমণ স্থান
ডাউকি ব্রীজ, আমগট নদীর উপর নির্মিত একটি ঝুলন্ত সেতু। এটা ব্রিটিশদের দ্বারা ১৯৩২ সালে নির্মিত হয়েছিল।
আগ্নিয়েস্কা রাদভানিস্তা
আগ্নিয়েস্কা রাদভানিস্তা, Agnieszka Roma Radwańska (জন্ম: ৬ মার্চ ১৯৮৯) হলেন একজন পেশাদার প্রমিলা পোলিশ টেনিস খেলোয়াড়। ২ জুলাই, ২০১২ তারিখে তিনি মহিলা এককের টেনিস র‌্যাঙ্কিংয়ে সর্বোচ্চ ২নং অবস্থানে আরোহণ করেন। বর্তমানে তিনি মহিলা টেনিস অ্যাসোসিয়েশন (ডব্লিউটিএ) কর্তৃক প্রবর্তিত বিশ্ব র‌্যাঙ্কিং প্রথায় ৫ম স্থানে অবস্থান করছেন। এছাড়াও তিনি পোলিশ খেলোয়াড়দের মধ্যে শীর্ষ র‌্যাঙ্কিংধারী। কোর্টে অবস্থান করে বুদ্ধিমত্তা প্রয়োগে পয়েন্ট সংগ্রহের জন্য পরিচিত হয়ে আছেন। এ পর্যন্ত তিনি তার খেলোয়াড়ী জীবনে চৌদ্দবার একক শিরোপা জয় করেছেন।
প্রারম্ভিক জীবন
রবার্ট ও মার্তা রাদভানিস্তা দম্পতির সন্তান আগ্নিয়েস্কা পোল্যান্ডের ক্রাকো এলাকায় জন্মগ্রহণ করেন। চার বছর বয়সে তার বাবা টেনিস খেলার সাথে পরিচয় করে দেয়ার পর থেকে রাদভানিস্তা টেনিস খেলতে শুরু করেন। তার ছোট বোন আর্সজুলা রাদভানিস্তাও টেনিস খেলছেন। পিট সাম্প্রাস ও মার্টিনা হিঙ্গিসকে তার অণুপ্রেরণকারী হিসেবে মনে করেন রাদভানিস্তা। ২০০৯ সালে হ্যাবিটেট ফর হিউম্যানিটি নামীয় সংস্থার শুভেচ্ছা দূত মনোনীত হন তিনি। ক্রাকো’র বিশ্ববিদ্যালয়ে পর্যটন বিষয়ে অধ্যয়ন করেন আগ্নিয়েস্কা। তিনি রোমান ক্যাথলিক ধর্মাবলম্বী ও পোলিশ ক্যাথলিক প্রচারণা কার্যক্রমের সাথে জড়িত তিনি। কিন্তু ২০১৩ সালের গ্রীষ্মে ইএসপিএন ম্যাগাজিন দ্য বডি ইস্যুতে তার নগ্ন ছবি প্রকাশের পর প্রচারণা কার্যক্রম থেকে তাকে অণুপযুক্ত ঘোষণা করা হয়। ২০১২ সালে ফোর্বসের তথ্য মোতাবেক তিনি বিশ্বের নবম সর্বোচ্চ অর্থ উপার্জনকারী মহিলা ক্রীড়াবিদ হিসেবে ছিলেন।
সম্মাননা
ডব্লিউটিএটেনিস.কম আয়োজিত ভোটে ২০১১-২০১৩ সাল পর্যন্ত ধারাবাহিকভাবে তিনি ডব্লিউটিএ’র সেরা জনপ্রিয় খেলোয়াড়ের মর্যাদা পেয়েছেন। এছাড়াও, খেলাধুলায় সাফল্য ও দেশের জন্য সম্মান বয়ে নিয়ে আসায় পোলীয় রাষ্ট্রপতি ব্রোনিসল কোমোরোস্কি কর্তৃক গোল্ড ক্রস অব মেরিট পুরস্কার লাভ করেন রাদভানিস্তা।
উদয়পুর জেলা
উদয়পুর জেলা (उदयपुर जिल्ला, হচ্ছে নেপালের পূর্বাঞ্চল বিকাস ক্ষেত্রের সগরমাথা অঞ্চলের একটি জেলা। ত্রিয়ুগা এই জেলার সদরদপ্তর।
জনসংখ্যার উপাত্ত
২০০১ সালের আদমশুমারি অনুসারে এ জেলার লোকসংখ্যা ২৮৭,৬৮৯ জন এবং ২০১১ সালের অনুসারে ৩১৭,৫৩২ জন। জেলার প্রধান জাতিগোষ্ঠী হলো ক্ষত্রীয় (২১.০১%), রাই (১৭.০৯%), মাগর (১৪.৪%), থারু (৮.৩%), ব্রাহ্মণ (৭.৩১%) এবং অন্যান্য (৩২%)। শিক্ষার হার ৫৩.৩১ শতাংশ (সিবিএস, ২০০১)।
জেলার জনসংখ্যার ৪২.৮% জন নেপালি এবং ০.৫% মাগর ভাষাকে তাদের দ্বিতীয় ভাষা হিসাবে ব্যবহার করে।
প্রশাসনিক অঞ্চলসমূহ
উদয়পুর জেলাকে মোট ৮টি স্থানীয় পর্যায়ের সংস্থায় বিভক্ত করা হয়েছে, ৪ টি স্থানীয় স্তরের সংস্থা পল্লী পৌরসভায় এবং ৪ টি পৌরসভায় শ্রেণিবদ্ধ করা হয়েছে।
১৭০৬
১৭০৬ গ্রেগরীয় বর্ষপঞ্জির একটি সাধারণ বছর।
পন. রাজা
পন. রাজা একজন ভারতীয় রাজনীতিবিদ এবং তফসিলি বর্ণের প্রার্থীদের জন্য সংরক্ষিত পোনারি নির্বাচনী এলাকা থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।
২০১৬ সালের নির্বাচনে এই আসন থেকে পি. বালারমন জিতেছিলেন।
ওয়ার্ডটুভেক
ওয়ার্ডটুভেক (ইংরেজি: word2vec) হলো একটি মূলব্যান প্রযুক্তি ন্যাচারাল ল্যাঙ্গুয়েজ প্রসেসিং এর দুনিয়ায় । ওয়ার্ডটুভেক অ্যালগরিদম একটি বৃহত কর্পাস থেকে শব্দ সংযোগগুলি শিখতে একটি নিউরাল নেটওয়ার্ক মডেল ব্যবহার করে। একবার প্রশিক্ষিত হয়ে গেলে, এই জাতীয় মডেল সমার্থক শব্দগুলি শনাক্ত করতে পারে বা আংশিক বাক্যের জন্য অতিরিক্ত শব্দ প্রস্তাব করতে পারে। নাম থেকেই বোঝা যাচ্ছে, এর সাহায্যে যেকোনো শব্দকে একটি অভিমুখ সমন্বিত রাশিতে (ইংরেজি: vector) পরিবর্তন করা যায় । রাশিগুলি খুব সাবধানে বাছা হয় যাতে একটি সরল গাণিতিক ফাংশন শব্দার্থক সাদৃশ্য দিতে পারে প্রতিনিধিত্ব রাশিগুলির মাঝখানে।
পন্থা
ওয়ার্ডটুভেক সম্পর্কিত মডেলগুলির একটি গদল যা শব্দ এম্বেডিং উৎপাদন করতে ব্যবহৃত হয়। এই মডেলগুলি অগভীর, দ্বি-স্তরের নিউরাল নেটওয়ার্ক যা শব্দের ভাষাগত প্রসঙ্গে পুনর্গঠন করার জন্য প্রশিক্ষণপ্রাপ্ত। ওয়ার্ডটুভেক ইনপুট হিসাবে  বৃহত কর্পস গ্রহণ করে এবং প্রায়শই কয়েকশ মাত্রার একটি ভেক্টর স্পেস তৈরি করে । কর্পাসের প্রতিটি অনন্য শব্দের জন্য অনুরূপ ভেক্টর নির্ধারিত হয়। শব্দের রাশিগুলি ভেক্টর স্পেসে এমনভাবে অবস্থিত যে যেই শব্দগুলি কর্পাসে অনুরূপ বিষয় ভাগ করে, তারা স্পেসে একে অপরের কাছাকাছি অবস্থিত থাকে ।
ইতিহাস
ওয়ার্ডটুভেক ২০১৩ সালে গুগলের টমাস মিকোলভের নেতৃত্বে একটি গবেষকদের দল তৈরি করেছিলেন। তাদের দুটি কাগজ বৈজ্ঞানিক সাহিত্যে যথাক্রমে 17231 এবং 21670 বার উদ্ধৃত হয়েছে (গুগল স্কলার, 2 আগস্ট 2020)। অ্যালগরিদমটা পেটেন্ট করানো হয়েছে । অন্যান্য গবেষকগণদের সাহায্যে অ্যালগরিদম বিশ্লেষণ করে ব্যাখ্যা করা হয়েছে । ওয়ার্ডটুভেক অ্যালগরিদম ব্যবহার করে যেই এম্বেডিং ভেক্টরগুলি তৈরী হয়, সেগুলি পূর্ববর্তী অ্যালগরিদমের তুলনায় কিছু সুবিধা পায় যেমন সুপ্ত শব্দার্থ বিশ্লেষণ।
সি.বি.ও.ডাব্লিউ এবং স্কিপ-গ্রাম
শব্দের বিতরণ উপস্থাপনা তৈরি করতে, ওয়ার্ডটুভেক দুটি আর্কিটেকচারের ব্যবহার করতে পারে: অবিচ্ছিন্ন ব্যাগ-অফ-ওয়ার্ডস (সি. বি. ও . ডাব্লিউ) বা অবিচ্ছিন্ন স্কিপ-গ্রাম। সি.বি.ও.ডাব্লিউ আর্কিটেকচার মডেলটি প্রসঙ্গের শব্দের একটি উইন্ডো থেকে বর্তমান শব্দটির পূর্বাভাস দেয়। অবিচ্ছিন্ন স্কিপ-গ্রাম আর্কিটেকচারে বর্তমান শব্দটি প্রসঙ্গে শব্দের পার্শ্ববর্তী উইন্ডোটির পূর্বাভাস দেয়। স্কিপ-গ্রাম নিকটবর্তী প্রসঙ্গের শব্দগুলিকে দূরবর্তী প্রসঙ্গের শব্দের চেয়ে বেশি ভারী মাত্রায় দেখে। লেখকদের মন্তব্য অনুসারে, স্কিপ-গ্রাম ধীর এবং সি.বি.ও.ডাব্লিউ দ্রুত গতিতে থাকলেও, স্কিপ-গ্রাম বিরল শব্দের জন্য আরও ভাল কাজ করে।
পরামিতি
ওয়ার্ডটুভেক প্রশিক্ষণের ফলাফল পরামিতির জন্য সংবেদনশীল হতে পারে। নিম্নলিখিত দফা কয়েকটি গুরুত্বপূর্ণ পরামিতির কথা বলে।
গাণিতিক পরিভাষা প্রশিক্ষণ
ওয়ার্ডটুভেক মডেলকে শ্রেণিবিন্যাসের সফটম্যাক্স ( হিয়েরারকিয়েল সফটম্যাক্স ) এবং / অথবা নেতিবাচক নমুনা ( নেগেটিভ স্যাম্পলিং ) দিয়ে প্রশিক্ষণ করা যেতে পারে। লেখকদের মতে, শ্রেণিবিন্যাসের সফটম্যাক্স বিরল শব্দের জন্য আরও ভাল কাজ করে আর নেতিবাচক নমুনা ঘন ঘন শব্দ এবং নিম্ন মাত্রিক ভেক্টরগুলির সাথে আরও ভাল কাজ করে। প্রশিক্ষণের যুগ বাড়ার সাথে সাথে শ্রেণিবিন্যাসের সফটম্যাক্স কার্যকর হওয়া বন্ধ করে দেয়।
উপ-নমুনা
উচ্চ ফ্রিকোয়েন্সি শব্দ প্রায়শই সামান্য তথ্য সরবরাহ করে। প্রশিক্ষণের গতি বাড়ানোর জন্য, একটি নির্দিষ্ট প্রান্তিকের উপরের ফ্রিকোয়েন্সি শব্দগুলি উপ-নমুনা করা যেতে পারে।
মাত্রা
উচ্চতর মাত্রা সাথে শব্দ এম্বেডিংয়ের গুণ বৃদ্ধি পায়। তবে কিছু পর্যায়ে পৌঁছানোর পরে, প্রান্তিক লাভ হ্রাস পাবে। সাধারণত, ভেক্টরগুলির মাত্রা 100 এবং 1000 এর মধ্যে স্থাপন করা করা থাকে।
কনটেক্সট উইন্ডো
কনটেক্সট উইন্ডোর( প্রসঙ্গ জানালা ) আকার নির্ধারণ করে যে প্রদত্ত শব্দের আগে এবং পরে কতগুলি শব্দ প্রদত্ত শব্দের প্রসঙ্গ শব্দ হিসাবে অন্তর্ভুক্ত করা হবে। লেখকদের মন্তব্য অনুসারে, প্রস্তাবিত মানটি স্কিপ-গ্রামের জন্য 10 এবং সি.বি.ও.ডাব্লিউয়ের জন্য 5 ।
সম্প্রসার
স্বতন্ত্র শব্দের পরিবর্তে, পুরো অনুচ্ছেদ (বা নথি) থেকে শব্দ এম্বেডিং তৈরি করার জন্য ওয়ার্ডটুভেকের একটি সম্প্রসার প্রস্তাব করা হয়েছে। এই সম্প্রসারটিকে অনুচ্ছেদটুভেক বা ডকটুভেক বলা হয় এবং এটি সি, পাইথন  , জাভা / স্কালা সরঞ্জামগুলিতে প্রয়োগ করা হয়েছে । জাভা এবং পাইথন সংস্করণগুলি নতুন, অদেখা নথি থেকে নথি এম্বেডিং তৈরি করা সমর্থন করে।
শব্দার্থক ও বাক্যগঠনসংক্রান্ত  সম্পর্কের  সংরক্ষণ
শব্দের মধ্যে ভিন্ন ডিগ্রী মিল ধরতে সক্ষম হয়েছে শব্দ এম্বেডিং। মিকোলভ এট.আল.(২০১৩)  আবিষ্কার করলেন যে ভেক্টর পাটিগণিত ব্যবহার করে শব্দার্থক এবং সিনট্যাকটিক নিদর্শনগুলি পুনরুত্পাদন করা যেতে পারে। "পুরুষ:নারী :: ভাই:বোন " এই সম্পর্ক ভেক্টর পাটিগণিত ব্যবহার করে তৈরি করা যেতে পারে শব্দ এম্বেডডিংএর সাহায্যে। "ভাই" - "পুরুষ" + "মহিলা" এর ভেক্টর প্রতিনিধিত্ব করে যা ফলস্বরূপ নিকটবর্তী হয় সেটা মডেলের "বোন" ভেক্টরের খুব আশেপাশে আছে । এই ধরনের সম্পর্কগুলি বিভিন্ন শব্দার্থ সম্পর্কের (যেমন দেশ-রাজধানী) পাশাপাশি সিনট্যাকটিক সম্পর্কের জন্য তৈরি করা যেতে পারে (উদাঃ বর্তমান কাল-অতীত কাল) ।
১৭০৭
১৭০৭ গ্রেগরীয় বর্ষপঞ্জির একটি সাধারণ বছর।
চেনাঙ্গো কাউন্টি, নিউইয়র্ক
চেনাঙ্গো কাউন্টি হল মার্কিন যুক্তরাষ্ট্রের নিউ ইয়র্কের আটলান্টিক মহাসাগরের পার্শ্ববর্তী একটি কাউন্টি।
ভৌগলিক উপাত্ত
শহরটি এহার মাপাহানের অক্ষাংশে এবং ইলতাই টেমপ্লেট:কুরের দ্রাঘিমাংশে অবস্থিত।
প্লাজা হোটেল
প্লাজা হোটেল  নিউইর্য়কের ম্যানহ্যাটন মিডটাউনে অবস্থিত একটি গুরুত্বপূর্ণ হোটেল। এটি নিউইর্য়কের গুরুত্বপূর্ণ ল্যান্ডমার্ক হিসেবে চিহ্নিত হয়। এই ২০তল ভবনটি একটি বিলাসবহুল হোটেল এবং ঐতিহ্যবাহী ভবন। এর বর্তমান মালিক কাতারের কাটারা হসপিটালিটি।
ভারতে প্রাপ্ত প্যাপিলিওনিডি গোত্রের প্রজাপতির তালিকা
এই পাতাটিতে ভারতে প্রাপ্ত প্যাপিলিওনিডি গোত্রের প্রজাপতিদের বৈজ্ঞানিক নামসহ নথিভুক্ত করা হল। উজ্জ্বল রঙ আর বড় আকৃতির জন্য অন্য সব দলের তুলনায় এদের বেশি চোখে পড়ে। সোয়ালো (আবাবিল) পাখির লেজের সাথে তুলনা করে, এই প্রজাপতিদের দলটিকে সোয়ালোটেল প্রজাপতিও বলা হয়। ভারতে মোট প্যাপিলিওনিডি প্রজাপতিদের সংখ্যা ১০৭টি। তাদের মধ্যে বেশির ভাগই উত্তর-পূর্ব ভারতে পাওয়া যায়। পশ্চিমবঙ্গে এখনও পর্যন্ত ৩৯টির সন্ধান পাওয়া গেছে।
Tribe Leptocircini
---
Tribe Teinopalpini
---
নির্জারা (মহাভারত)
নির্জারা ওরফে মানবতী ছিলেন ধোলকাপুরের রাজকন্যা, যা মহাভারতের শান্তিপর্ব গ্রন্থে উল্লেখ আছে। তিনি দুশাসন-এর স্ত্রী, যিনি শত কৌরবদের ভাই। নির্জারা স্থানীয়ভাবে ক্ষত্রিয় পোশাক পরিহিত একজন যোদ্ধা রাজকন্যা। সাধারণত, তার একটি পুত্র ছিল, দুর্যোধন (দুর্যোধন এর সাথে বিভ্রান্ত হবেন না) এবং সিরাত বা সিরাত কুমারী নামে একটি কন্যা ছিল।
যুদ্ধ
ক্ষত্রিয়দের জন্য একটি মর্মান্তিক অভিজ্ঞতা, নির্জরা নামে একটি মেয়ে ক্ষত্রিয় এমনকি কৌরবদের সাথে যুদ্ধ করতে এসেছিল। দুর্যোধন, দুঃশাসন, জলগন্ধা, অশ্বত্থামা সহ অনেক কৌরব ছিলেন। ইত্যাদি এবং কর্ণ। তিনি প্রথমে কর্ণকে প্রথম যুদ্ধের জন্য চ্যালেঞ্জ করেছিলেন। কিন্তু, সৌভাগ্যবশত সে তার তীর দিয়ে গুলিবিদ্ধ হয়। দুর্যোধন এবং অশ্বত্থামা চেষ্টা করেছিল কিন্তু তারা ব্যর্থ হয় এবং তাই দুশাসন তাকে তার সাথে যুদ্ধ করার জন্য চ্যালেঞ্জ জানায়। নির্জারা এটা মেনে নেয় এবং তার সাথে মারামারি করে। সেখানে যুদ্ধ চলতেই থাকে, কেউ জয়ী হয় না কেউ হারে না। অবশেষে, নির্জারা দুঃশাসনের শুটিং বন্ধ করে দেয় এবং দুঃশাসনের চূড়ান্ত শট দিয়ে, নির্জারা তার স্ত্রী এবং দুই সন্তানের মা হন।
শিরোনাম
তাকে মানবতী নাম দেওয়া হয়েছিল কারণ তিনি যুদ্ধের আগে একজন যোদ্ধাকে সম্মান করতেন, এবং অন্যটি ছিল ধনিষ্ঠা যা তার নামের অনুরূপ ছিল (নির্জারা) যা উল্লেখযোগ্যভাবে সেই মহিলাকে বোঝায় যে একজন ক্ষত্রিয় ছিলেন, তিনি ছিলেন মহাভারত প্রথম মহিলা যিনি একজন ক্ষত্রিয় হিসাবে পরিচিত। তিনি মহাভারতের অন্য নারী চরিত্রের বিকল্প সুন্দর। ভানুমতী দিয়ে তার কাজ বর্ণনা করা যায় না, কারণ উৎস ভিন্ন হবে। রাজকুমারী সিরাত কে সিরাত কুমারী (অর্থাৎ রাজকুমারী), একটি রাজকুমারী হিসাবেও উপস্থাপিত করা হয়েছিল।
নির্জারার সন্তান
দুশাসন এবং তার যোদ্ধা স্ত্রী, নির্জারার দুর্যোধন নামে একটি পুত্র ছিল যা তার বড় ভাইয়ের সঠিক নাম এবং সিরাত নামে একটি কন্যা ছিল। তিনি দুর্যোধনের পুত্র লক্ষ্মণ কুমারকে বিয়ে করেছিলেন।
আঞ্জুমান-ই-খুর্দ
আঞ্জুমান-ই-খুর্দ আফগানিস্তানের বাদাখশন প্রদেশের একটি গ্রাম। আঞ্জুমান উপত্যকায় অবস্থান করা এই গ্রামটি উপত্যকার শুরু থেকে প্রায় ১৮ মাইল দুরত্বে অবস্থিত। অন্য আরেকটি গ্রাম আনজুমান এটির খুব কাছাকাছি অবস্থিত। ২১ শতকের প্রায় কাছাকাছি সময়ে, গ্রামটিতে ৩০ টির মত দখলকৃত বাড়ি ছিল যেখানে প্রধানত তাজিকরা বসবাস করতেন। এলাকায় চাষবাষযোগ্য চারণভূমি ছিল খুবই উর্বর এবং অপেক্ষাকৃত দুর্বল সশস্ত্র, তবে সেখানে এখনো দুর্বল আধা বাহিনী রয়েছে।
আদিগ্রহীয় চাকতি
একটি আদিগ্রহীয় চাকতি (ইংরেজি: protoplanetary disk) হল একটি নবগঠিত নবীন নক্ষত্র, বা একটি টি টরি নক্ষত্র বা হারবিগ এই/বিই নক্ষত্রের চারপাশে আবর্তনরত ঘন গ্যাস ও ধুলোর একটি পরিনাক্ষত্রিক চাকতি। আদিগ্রহীয় চাকতিকে সংশ্লিষ্ট নক্ষত্রের একটি উপচয় চাকতিও গণ্য করা হয়। কারণ গ্যাস বা অন্যান্য উপাদান চাকতির অভ্যন্তরীণ কিনারা থেকে নক্ষত্রের পৃষ্ঠভাগে পতিত হতে পারে। তবে যে উপচয় প্রক্রিয়ায় গ্রহ গঠিত হয় তা এই প্রক্রিয়াটির অনুরূপ নয়। বহির্মুখে উজ্জ্বল আলোক-বাষ্পীভবনকারী আদিগ্রহীয় চাকতিগুলিকে বলা হয় প্রোপ্লাইড।
২০১৮ সালের জুলাই মাসে এই ধরনের চাকতির প্রথম নিশ্চিত চিত্র পাওয়া যায়। ছবিটি ছিল পিডিএস ৭০বি নামে একটি জায়মান বহির্গ্রহের।
এরকেঞ্জি কুশ
এরকেঞ্জি কুশ (Erkenci Kuş) বা (ডাবিংয়ের কারণে বিখ্যাত) ভোরের পাখি বা ডে ড্রিমার বা পেহলা পাঞ্ছি হচ্ছে একটি তুর্কি টেলিভিশন সিরিজ। সিরিজটি স্টার টিভিতে ২৬ জুন, ২০১৮ থেকে ৬ আগস্ট, ২০১৯ পর্যন্ত সম্প্রচারিত হয়েছে। সিরিজে অভিনয় করেছেন দেমেত ওজদেমির এবং জন ইয়ামান।